Авто - Цветът на автомобила ”издава” характера на собственика
Цветът на автомобила ”издава” характера на собственика
15:49 | 18 януари 2018 | Други	| Редактор: Стоян Гогов
виж 1 снимка Ferrari Testarossa
Експертът по психология на цветовете Анджела Райт разкрива какво издават багрите, в които са оцветени автомобилите, за техните собственици.
Какво според Райт "издават" най-предпочитаните 10 цвята за техните собственици?
Собствениците на бели автомобили обикновено са придирчиви и трудно може да им се угоди. Без да влагат излишни емоции, те държат всичко да е подредено и чисто. "Белият цвят е безкомпромисен. Посланието на притежателя на такъв автомобил често е "Има си граници. Не ме доближавай!" В някои случаи белите возила са индикатор, че собствениците им се опитват да прикрият характера си", обяснява Райт.
Червените возила не са за свенливи хора. Техните собственици са ярки личности, обикновено мъже, които са силни, енергични, пълни с живот и искат да се открояват от тълпата. Неслучайно червеното е цветът на колата, с която желае да се състезава всяко момче - "Ферари". Червеният цвят стимулира, ускорява пулса, повишава кръвното налягане. При избора на автомобил той се свързва не само с оживление и възбуда, но и с агресия и взискателност. Често собственикът на такова возило иска да покаже "кой е шефът", казва Анджела Райт.
Притежателите на жълти автомобили най-често са млади хора или индивиди, запазили младежкия си дух, и с добро чувство за хумор. "Жълтото е цветът на егото, оптимизма и самоувереността. Возилото в такъв цвят "крещи", че собственикът му е жизнерадостен, иска да се откроява и обикновено не се интересува какво мислят другите за него", казва Анджела Райт.